+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ทุนธนชาต จำกัด (มหาชน)                                             |
|                                                                       |
| Thanachart Capital Public Company Limited                             |
|                                                                       |
| เอกสารแนบ 3                                                           |
|                                                                       |
| กิจกรรมเพื่อสังคมและสิ่งแวดล้อม                                              |
+-----------------------------------------------------------------------+

กิจกรรมเพื่อสังคมและสิ่งแวดล้อม

ปัจจุบันองค์กรธุรกิจนอกจากการดำเนินธุรกิจเพื่อแสวงหาผลกำไรแล้ว ยังต้องมีภาระหน้าที่ที่สำคัญ
นั่นคือ การรับผิดชอบตอบแทนช่วยเหลือสังคม และใส่ใจสิ่งแวดล้อม ตามแนวทาง CSR
(Corporate Social Responsibility) หรือความรับผิดชอบขององค์กรธุรกิจต่อสังคม
ซึ่งเป็นแนวคิดใหม่ที่ประเทศพัฒนาแล้วกำลังดำเนินการอยู่ เช่นเดียวกันกับกลุ่มธนชาต
ซึ่งนอกจากจะยึดมั่นในการสร้างความพึงพอใจและประโยชน์สูงสุดแก่ผู้ถือหุ้น ลูกค้า พนักงาน
ตลอดจนคู่ค้าแล้ว ยังตระหนักถึงความเป็นองค์กรที่ดีในสังคม
ด้วยการสนับสนุนและส่งเสริมตลอดจนให้ความร่วมมือกับองค์กรต่างๆ
ในการช่วยเหลือและพัฒนาสังคมเสมอมา เนื่องจากต้องการเห็นสังคมไทยเป็นสังคมที่น่าอยู่
ผู้คนมีคุณภาพชีวิตที่ดี
เพื่อเป็นกำลังสำคัญในการร่วมมือกันพัฒนาประเทศตามภาระหน้าที่และความรับผิดชอบของแต่ละฝ่าย
โดยในรอบปีที่ผ่านมากลุ่มธนชาตได้ให้การช่วยเหลือสังคมในหลายๆ ด้าน
ทั้งด้านการศึกษาและพัฒนาเยาวชน ด้านการทำนุบำรุงศาสนา ด้านการจราจร
ด้านการช่วยเหลือสังคม และด้านสิ่งแวดล้อม ดังนี้

ด้านการศึกษาและพัฒนาเยาวชน

การศึกษาของเยาวชน เป็นปัจจัยพื้นฐานที่มีส่วนสำคัญในการพัฒนาประเทศให้เจริญก้าวหน้า
กลุ่มธนชาตจึงมุ่งมั่นที่จะเป็นส่วนหนึ่งที่ได้ร่วมในการสนับสนุนการศึกษาและการพัฒนาเยาวชนในทุกส่วนของสังคมไทย
อาทิ

-   ธนาคารธนชาต จำกัด (มหาชน) “ธนาคารธนชาต” สนับสนุนเงินในการจัดซื้อหนังสือ
    และตู้หนังสือโครงการ “มุมหนังสือเฉลิมชนมพรรษาพระบาทสมเด็จพระเจ้าอยู่หัว 80 พรรษา
    5 ธันวาคม 2550” ซึ่งเป็นโครงการความร่วมมือระหว่างธนาคารแห่งประเทศไทย “ธปท.”
    และธนาคารพาณิชย์ในการมอบมุมหนังสือให้แก่โรงเรียน จำนวน 1,280 โรงเรียนทั่วประเทศ

-   

-   ธนาคารธนชาตสนับสนุนโครงการ “ส่งหนังสือ สื่อความรู้ สู่ห้องสมุด” ของตลาด
    หลักทรัพย์แห่งประเทศไทย “ตลท.” และสมาคมห้องสมุดแห่งประเทศไทย
    โดยการรับบริจาคหนังสือใหม่ หรือหนังสือมือสองสภาพดี ส่งมอบต่อให้กับห้องสมุดโรงเรียน
    ห้องสมุดประชาชน และห้องสมุดเรือนจำและทัณฑสถานที่ขาดแคลน
    เพื่อสนับสนุนให้ประชาชนได้มีโอกาสเรียนรู้ และพัฒนาตนเองจากการอ่านหนังสือ

-   ธนาคารธนชาตสนับสนุนการสร้างห้องสมุดโรงเรียนวัดปทุมวนาราม
    อันเนื่องมาจากพระราชดำริ
    ในสมเด็จพระเทพรัตนราชสุดาฯสยามราชกุมารีให้ทำการเปิดสอนนักเรียนในระดับชั้นมัธยมศึกษาซึ่งทางกรุงเทพมหานครได้ดำเนินการก่อสร้างอาคารเรียนมัธยมและห้องสมุดขึ้นเพื่อถวายเป็นพระราชกุศลในวโรกาสที่พระบาทสมเด็จพระเจ้าอยู่หัวฯ
    ทรงเจริญพระชนมายุครบ 80 พรรษา

-   ธนาคารธนชาตสนับสนุน “โครงการนอนหลับให้พอเพียง” ของทุนง่วงอย่าขับ มูลนิธิรามาธิบดี
    ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
    โดยจัดพิมพ์แผ่นพับ จำนวน 200,000 ใบ และผลิต CD จำนวน 45,000 แผ่น
    มอบให้กับกระทรวงศึกษาธิการ เพื่อนำไปมอบให้แก่โรงเรียน สถานศึกษา
    ในสังกัดกระทรวงศึกษาธิการทั่วประเทศ และห้องสมุดประชาชน
    เพื่อรณรงค์ให้เยาวชนเห็นความสำคัญของการนอนหลับให้พอเพียง
    เพราะการนอนหลับจะช่วยเรื่องความจำ การนอนไม่เพียงพอจะทำให้ผลการเรียนตกต่ำ
    ทำให้การรับรู้ ความเข้าใจ สมาธิ การเรียนรู้สิ่งใหม่ๆ การแก้ปัญหา และความจำลดน้อยลง

-   ธนาคารธนชาตมอบเงินจำนวน 1 ล้านบาทให้กับมูลนิธิมหาจักรีสิรินธรเพื่อคณะอักษรศาสตร์
    จุฬาลงกรณ์มหาวิทยาลัย ในพระราชูปถัมภ์ ของสมเด็จพระเทพรัตนราชสุดาฯ
    สยามบรมราชกุมารีเพื่อสนับสนุนการจัดสร้างห้องปฏิบัติการคอมพิวเตอร์ของภาควิชาภูมิศาสตร์
    คณะอักษรศาสตร์ จุฬาลงกรณ์มหาวิทยาลัย ซึ่งตั้งอยู่ ณ “อาคารมหาจักรีสิรินธร”
    อาคารเรียนใหม่ที่อยู่ระหว่างการก่อสร้าง เพื่อใช้เป็นอาคารเรียนของนิสิตคณะอักษรศาสตร์

-   บริษัท หลักทรัพย์ธนชาต จำกัด (มหาชน) จัดโครงการเพื่อสังคม “ช่วยน้องปี 4”
    ด้วยการรับบริจาคเงินและหนังสือเรียน เพื่อช่วยเหลือเด็กนักเรียนในจังหวัดอุบลราชธานี
    และศรีสะเกษ จำนวน 4 โรงเรียน ได้แก่ โรงเรียนบ้านท่าล้ง โรงเรียนบ้านห้วยหมากใต้
    โรงเรียนบ้านดอนพันชาด และโรงเรียนบ้านโคก

-   บริษัท ธนชาตประกันชีวิต จำกัด ให้การสนับสนุนด้านการศึกษาแก่เยาวชน
    จัดโครงการต่อเนื่อง “ริเริ่ม เติมรัก” ครั้งที่ 5 ซึ่งได้เริ่มโครงการมาตั้งแต่ปี 2546
    โดยมอบทุนการศึกษาจำนวน 60 ทุน ให้แก่นักเรียนในระดับชั้นมัธยมศึกษา ปีที่ 1 – 6
    ของโรงเรียนในสังกัดกรมสามัญศึกษาจำนวน 10 แห่ง ที่มีผลการเรียนดี แต่ขาดแคลนทุนทรัพย์
    โดยเป็นทุนการศึกษาที่ให้กับนักเรียนคนเดิมอย่างต่อเนื่อง ตั้งแต่ชั้นมัธยมศึกษาปีที่ 1
    จนจบชั้นมัธยมศึกษาปีที่ 6

    ด้านการทำนุบำรุงศาสนา

กลุ่มธนชาต ตระหนักถึงความสำคัญของการทำนุบำรุงศาสนา
ให้เป็นหลักยึดเหนี่ยวและกล่อมเกลาจิตใจของประชาชน กลุ่มธนชาต
จึงให้ความสำคัญกับการมีส่วนร่วมในการทำนุบำรุงศาสนาอย่างสม่ำเสมอ โดยในรอบปี 2550
ที่ผ่านมา มีกิจกรรมเกียวกับการ ทำนุบำรุงศาสนา ดังนี้

-   ธนาคารธนชาตเป็นเจ้าภาพจัดพิธีทอดกฐินสามัคคี ณ วัดหมื่นระงับรังสรรค์ อ.ชะอวด
    จ.นครศรี ธรรมราช เพื่อนำเงินสมทบทุนสร้างศาลาการเปรียญ ทำความดีถวายในหลวง
    และเป็นเจ้าภาพ ทอดกฐินสามัคคี ณ วัดควนศรี อ.บ้านนาสาร จ.สุราษฎร์ธานี
    เพื่อนำไปจัดสร้างมณฑปพ่อท่านคงแก้ว

    ด้านการจราจร

กลุ่มธนชาต ในฐานะผู้นำในธุรกิจเช่าซื้อรถยนต์ของประเทศ
ตระหนักและมีความเข้าใจต่อปัญหาและผลกระทบที่เกิดจากการจราจรบนท้องถนน
จึงได้จัดกิจกรรมเพื่อรณรงค์ รวมถึงการสนับสนุนโครงการและกิจกรรมที่เกี่ยวกับการจราจร
การขับขี่และการใช้รถใช้ถนนอย่างปลอดภัยมาอย่างต่อเนื่อง โดยในรอบปี 2550 ที่ผ่านมา
ได้ดำเนินการ ดังนี้

-   ธนาคารธนชาตสนับสนุนการจัดสร้างป้อมจราจรให้กับสถานีตำรวจภูธรพัทยา จำนวน 2 แห่ง
    เพื่อใช้อำนวยความสะดวก และดูแลความปลอดภัยให้แก่ประชาชน
    และนักท่องเที่ยวที่เดินทางสัญจรผ่านไปมาในเขตพื้นที่ถนนสุขุมวิท เมืองพัทยา จ.ชลบุรี

-   ธนาคารธนชาตจัดพิมพ์ “สมุดคู่มือช่วยชีวิต” จำนวน 10,000 เล่ม และแผ่นพับ จำนวน
    200,000 แผ่น เพื่อสนับสนุน “โครงการรณรงค์นอนหลับให้พอเพียง” ของ ทุนง่วงอย่าขับ
    มูลนิธิรามาธิบดี ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา
    กรมหลวงนราธิวาสราชนครินทร์
    โดยมีวัตถุประสงค์เพื่อรณรงค์ให้เห็นความสำคัญของการนอนหลับ
    และอันตรายจากการง่วงแล้วขับ

    ด้านการช่วยเหลือสังคม

สภาพสังคมไทยปัจจุบันมีปัญหามากมายหลายอย่างที่ต้องการความช่วยเหลือจากองค์กรต่างๆ
กลุ่มธนชาตถือเป็นหน้าที่สำคัญที่จะร่วมเป็นส่วนหนึ่งในการให้ความช่วยเหลือ โดยในรอบปีที่ผ่านมา
กลุ่มธนชาตได้ดำเนินการให้ความช่วยเหลือ รวมทั้งให้การสนับสนุนและทำงานร่วมกับหน่วยงานต่างๆ
เพื่อกิจกรรมสาธารณประโยชน์ในโครงการต่างๆ อาทิ

-   ธนาคารธนชาตช่วยเหลือครูใต้ มอบเงินสนับสนุนผ่านโครงการ “ทศกัณฐ์ช่วยครูใต้” ของบริษัท
    เวิร์คพอยท์ เอ็นเทอร์เทนเมนท์ จำกัด (มหาชน)
    เพื่อนำเงินไปช่วยเหลือครูในจังหวัดชายแดนภาคใต้ที่กำลังประสบปัญหาความไม่สงบในภาคใต้ผ่านมูลนิธิสายใจไทยฯ
    ทั้งนี้เพื่อเป็นการสร้างขวัญกำลังใจให้กับครูใต้ นอกจากนี้ยังเชิญชวนผู้มีจิตศรัทธา
    ร่วมกันบริจาคเงินผ่านบัญชีออมทรัพย์ของธนาคารธนชาต ในชื่อบัญชื่อ “บมจ.เวิร์คพอยท์
    เอ็นเทอร์ เทนเมนท์ เพื่อทศกัณฑ์ช่วยครูใต้” อีกด้วย

-   ธนาคารธนชาตร่วมสนับสนุนกิจกรรม “เงินออมนี้เพื่อพ่อ”
    โดยเชิญชวนประชาชนทั่วประเทศออมเงินคนละ 80 บาท หรือมากกว่าแบบทวีคูณ
    และนำเงินฝากเข้าบัญชีออมทรัพย์ ในชื่อบัญชี “เงินออมนี้เพื่อพ่อ”
    เพื่อนำเงินที่ได้ไปช่วยเหลือด้านการศึกษาของพี่น้องใน 3
    จังหวัดชายแดนภาคใต้ถวายเป็นพระราชกุศลและเป็นส่วนหนึ่ง ในโครงการ “ทำดีเพื่อพ่อ”
    ของรัฐบาล

-   ธนาคารธนชาตร่วมสนับสนุนโครงการ “บัญชีเงินออม เพื่อชีวิตพอเพียง
    ตามแนวพระราชดำริของพระบาทสมเด็จพระเจ้าอยู่หัวฯ” โดยร่วมกับกรุงเทพมหานคร
    และสถาบันการเงิน 16 แห่ง
    เชิญชวนให้ประชาชนชาวไทยเปิดบัญชีเงินฝากเนื่องในวโรกาสมหามงคลเฉลิมพระชนมายุครบ
    80 พรรษา ซึ่งได้มีการจัดทำสมุดเงินฝากแบบพิเศษในรูปแบบเดียวกันทุกธนาคาร
    โดยยอดเงินที่ได้นำขึ้นถวายรายงานแด่พระบาทสมเด็จพระเจ้าอยู่หัวฯ

-   ธนาคารธนชาตร่วมสนับสนุนหนังสือคู่มือการท่องเที่ยว “เปิดทองหลังพระ” (Royal
    Initiative Discovery) คู่มือการท่องเที่ยวสืบสานโครงการพระราชดำริ
    เพื่อเฉลิมฉลองพระบาทสมเด็จพระเจ้าอยู่หัวทรงเจริญพระชนมายุครบ 80 พรรษา ในปี 2550
    โดยคู่มือดังกล่าวจัดทำขึ้นเพื่อส่งเสริมให้ชาวไทย
    และชาวต่างประเทศรู้จักสถานที่ในโครงการพระราชดำริ
    และเพื่อกระตุ้นการท่องเที่ยวเชิงการเรียนรู้แนวทางการพัฒนาอย่างยั่งยืนตามแนวพระราชดำริของพระบาทสมเด็จพระเจ้าอยู่หัวฯ

-   ธนาคารธนชาตร่วมกับ บริษัท ปตท. จำกัด (มหาชน)
    มอบเครื่องอบผ้าให้แก่มูลนิธิเด็กอ่อนในสลัม ในพระอุปถัมภ์สมเด็จพระเจ้าพี่นางเธอ
    เจ้าฟ้ากัลยาณิวัฒนา กรมหลวงนราธิวาสราชนครินทร์ เพื่อใช้ในการดูแลเด็กอ่อนในมูลนิธิฯ
    รวมทั้งยังตั้งกล่องรับบริจาคเงินเพื่อมูลนิธิเด็กอ่อนในสลัม
    บริเวณหน้าเคาน์เตอร์ของธนาคารธนชาต ทุกสาขาทั่วประเทศตลอดปี 2550
    เพื่อเป็นสื่อกลางในการรับบริจาคเงินจากประชาชนและนำเงินทั้งหมดมอบให้กับมูลนิธิฯ
    นำไปช่วยเหลือเด็กต่อไป

-   ธนาคารธนชาตร่วมกับชมรมประชาสัมพันธ์ธนาคารสนับสนุน “โครงการแว่นแก้ว”
    โดยการขอรับบริจาคแว่นตา เลนส์
    และเงินจากพนักงานกลุ่มธนชาตที่มีจิตศรัทธาและมีน้ำใจช่วยเหลือเพื่อนมนุษย์
    เพื่อนำแว่นตาและเงินบริจาค ไปมอบให้กับกองทุนสมเด็จพระเทพรัตนราชสุดาฯ
    ธนาคารแว่นตา โรงพยาบาลเมตตาประชารักษ์ (วัดไร่ขิง) จังหวัดนครปฐม
    ให้นำไปช่วยเหลือเด็กและผู้ยากไร้ที่มีปัญหาทางสายตา

-   ธนาคารธนชาตสนับสนุนโครงการเจดีย์พระธาตุจำลองมหามงคล 12
    ปีนักษัตรของมูลนิธิธรรมรักษ์ วัดพระบาทน้ำพุ จ.ลพบุรี
    เพื่อนำรายได้จากการจัดจำหน่ายเจดีย์จำลอง 12 ปีนักษัตร หลังหักค่าใช้จ่ายนำขึ้นทูลเกล้าฯ
    ถวายพระบาทสมเด็จพระเจ้าอยู่หัวฯ เพื่อทรงใช้สอยตามพระราชอัธยาศัย
    รวมทั้งมอบให้แก่วัดพระบาทน้ำพุ จ.ลพบุรี เพื่อสมทบทุนในการจัดสร้างโรงพยาบาลธรรมรักษ์
    และเพื่อใช้ในการดูแลรักษาบูรณะพระธาตุ

-   ธนาคารธนชาตสนับสนุนการจัดพิมพ์ไปรษณียบัตรถวายสัจจะในโครงการ “60
    ล้านรวมใจถวายสัจจะเฉลิมฯ 80 พรรษา นวมินมหาราชา”
    ของศูนย์ส่งเสริมและพัฒนาพลังแผ่นดิน เชิงคุณธรรมร่วมกับทางองค์กรภาครัฐ และเอกชน
    เพื่อเทิดพระเกียรติ และแสดงความจงรักภักดี
    เพื่อเชิญชวนให้ประชาชนทั่วประเทศแสดงพลังแห่งความสามัคคี และความจงรักภักดี
    ด้วยการถวายสัจจะว่าจะประพฤติปฎิบัติด้วยความซื่อสัตย์สุจริตต่อตนเอง
    และผู้อื่นผ่านทางไปรษณียบัตร

ด้านสิ่งแวดล้อม

ปัจจุบัน ปัญหาสิ่งแวดล้อมเป็นสิ่งที่ทุกภาคส่วนตระหนักถึงความสำคัญ
เนื่องจากสิ่งแวดล้อมมีส่วนสำคัญในการดำรงชีวิตอยู่ของพลเมือง และสัตว์โลก
แต่เนื่องจากปัจจุบันสิ่งแวดล้อมได้ถูกทำลายไปมาก กลุ่มธนชาต
จึงเล็งเห็นความสำคัญและได้จัดกิจกรรมที่เกี่ยวข้องกับการช่วยรักษาสิ่งแวดล้อม ดังนี้

-   ธนาคารธนชาตจัดโครงการ “สะอาดตา สะอาดใจ ถวายไท้ องค์ราชัน”
    ด้วยการทำความสะอาดชุมชน และพื้นที่สาธารณะ
    โดยกิจกรรมนี้ถือเป็นกิจกรรมใหญ่ประจำปีที่ธนาคารธนชาตให้ความสำคัญ
    และจัดขึ้นพร้อมกันทุกสำนักงานเครือข่าย 21 แห่ง ของธนาคารธนชาตทั่วประเทศ
    ซึ่งได้ร่วมมือกับภาครัฐ เอกชน
    และประชาชนในพื้นที่จัดกิจกรรมเพื่อถวายเป็นพระราชกุศลแด่พระบาทสมเด็จพระเจ้าอยู่หัวฯ
    เนื่องในวโรกาสมหามงคลเฉลิมพระชนม พรรษา 80 พรรษาในวันที่ 5 ธันวาคม 2550

-   ธนาคารธนชาตจัดโครงการสินเชื่อ NGV ดอกเบี้ย 0% ผ่อนนานสูงสุด 36 เดือน
    เพื่อสนับสนุนประชาชนที่ต้องการใช้ก๊าซ NGV เป็นพลังงานทดแทนสำหรับยานยนต์
    และเพื่อสนับสนุนภาครัฐในการดำเนินมาตรการประหยัดพลังงาน และรักษาสิ่งแวดล้อม

-   

-   

-   ธนาคารธนชาตมอบเงินสนับสนุนการจัดตั้งสถานีผลิตน้ำมันไบโอดีเซลขึ้น ในโครงการ
    “ไบโอดีเซล” ของสถานีตำรวจปทุมวัน วัตถุประสงค์หลักในการจัดตั้งโครงการดังกล่าว
    เพื่อเป็นการอนุรักษ์พลังงาน และการใช้พลังงานทดแทนของตำรวจ
    รวมถึงเป็นการเพิ่มประสิทธิภาพในการออกตรวจตราพื้นที่
    ให้เป็นไปตามยุทธศาตร์การป้องกันปราบปรามอาชญากรรมเชิงรุก
    และช่วยประหยัดพลังงานตามแนวพระราชดำริปรัชญาเศรษฐกิจพอเพียง
    อีกทั้งยังเป็นการเฉลิมพระเกียรติพระบาทสมเด็จพระเจ้าอยู่หัวฯ ที่ทรงเจริญพระชนมายุครบ
    80 พรรษา ในวันที่ 5 ธันวาคม 2550

-   ธนาคารธนชาตได้ร่วมกับสมาคมธนาคารไทย
    และมูลนิธิสถาบันราชพฤกษ์สนับสนุนการปลูกป่าตาม“โครงการปลูกป่าถาวรเฉลิมพระเกียรติ
    พระบาทสมเด็จพระเจ้าอยู่หัวฯ เนื่องในวโรกาสทรงครองราชย์ปีที่ 50” ในพื้นที่ ต.น้ำหมัน
    อ.ท่าปลา จ.อุตรดิตถ์ จำนวน 760 ไร่ ซึ่งได้ดำเนินการปลูกมาแล้ว 3 ปี ตั้งแต่ปี 2548 –
    2550 พร้อมทั้งได้ทำพิธีส่งมอบป่าให้กับตัวแทนจากภาครัฐ คือ กรมอุทยานแห่งชาติ สัตว์ป่า
    และพันธุ์พืช เพื่อดูแลให้เป็นสมบัติของชาติและเป็นแหล่งต้นน้ำลำธารต่อไป

-   สหกรณ์ออมทรัพย์ พนักงาน ธนชาต จำกัด จัดกิจกรรมเพื่อสังคม
    โดยเชิญชวนสมาชิกสหกรณ์และครอบครัว ร่วมกันปลูกป่าเฉลิมพระเกียรติที่ อ.บางปู
    จ.สมุทรปราการ เพื่อร่วมกันรณรงค์สร้างจิตสำนึกที่ดีในการอนุรักษ์ธรรมชาติ
    และป่าชายเลนอันเป็นแหล่งอาหารสำคัญของระบบนิเวศน์วิทยาให้กับพนักงานและครอบครัว

กิจกรรมเพื่อสังคมและสิ่งแวดล้อมของสำนักงานเครือข่าย

นอกจากกิจกรรมต่อสังคมและสิ่งแวดล้อมดังกล่าวข้างต้นแล้วในปี 2550
กลุ่มธนชาตนำโดยธนาคารธนชาต
ด้วยความร่วมมือของบริษัทในกลุ่มธนชาตยังได้ร่วมมือกันดำเนินโครงการ
“ความรับผิดชอบต่อสังคมและสิ่งแวดล้อมโดยสำนักงานเครือข่าย (CSR : HUB)”
ซึ่งมีวัตถุประสงค์สร้างจิตสำนึกให้สำนักงานเครือข่ายอันประกอบด้วยสำนักงานสาขาของธนาคารและสำนักงานบริการของธุรกิจในกลุ่มฯมีความรับผิดชอบต่อสังคมและสิ่งแวดล้อมในพื้นที่ที่เครือข่ายให้บริการ
เป็นการมีส่วนร่วมเสริมสร้างและร่วมดูแลชุมชนและสิ่งแวดล้อมในภูมิภาคต่างๆ ทั่วประเทศ โดยในปี
2550 ได้ดำเนินการแล้ว ดังนี้

-   สำนักงานเครือข่ายต้นสน... สนับสนุนการศึกษาเพื่อสร้างอาชีพ จัดกิจกรรม
    “ธนชาตสร้างอาชีพ เพื่อพัฒนาสังคม” ให้กับศูนย์ฝึกอาชีพสวนลุมพีนี โดยได้มอบอุปกรณ์ต่างๆ
    เพื่อใช้ประกอบการเรียน การสอนฝึกอาชีพแขนงต่างๆ และช่วยปรับปรุงอาคารเรียน
    สถานที่พร้อมทั้งปรับปรุงภูมิทัศน์ให้กับศูนย์ฝึกอาชีพ เพื่อเปิดโอกาสให้ประชาชน
    และผู้ด้อยโอกาสได้เข้ารับการฝึกอาชีพ และสามารถนำความรู้ไปประกอบอาชีพต่อไป

-   สำนักงานเครือข่ายสุราษฎร์ธานี จัดโครงการ “ธนชาต เติมเต็มเพื่อสังคม”
    เพื่อส่งเสริมให้เยาวชนในชุมชนมีสุขภาพแข็งแรง
    และเล็งเห็นความสำคัญของการออกกำลังกาย
    โดยมอบอุปกรณ์กีฬาให้กับโรงเรียนในชุมชนเพื่อร่วมกันจัดกิจกรรมพิเศษให้กับชุมชนใน
    จ.สุราษฎร์ธานี จ.ชุมพร และจ.ระนอง
    รวมถึงการจัดแข่งขันกีฬาฟุตบอลเพื่อเชื่อมสัมพันธ์กับชุมชน ในชื่อทีม “Thanachart
    Football Kids Camp” โดยเชิญอดีตนักฟุตบอลทีมชาติไทย คุณปิยะพงษ์ ผิวอ่อน
    มาเป็นโค้ชในการฝึกสอนเทคนิคต่างๆ และการเล่นฟุตบอลที่ถูกวิธีให้แก่เด็กๆ
    ในพื้นที่จ.สุราษฎร์ธานี

-   สำนักงานเครือข่ายขอนแก่น
    ร่วมกับสภากาชาดไทยสนับสนุนการรับบริจาคโลหิตจากพนักงานธนาคารธนชาตและพนักงานของบริษัทในกลุ่มธนชาต
    ทั้งในส่วนกลางและส่วนภูมิภาคเป็นประจำทุกปี โดยในส่วนภูมิภาค ธนาคารธนชาต
    สาขาขอนแก่น ร่วมกับองค์กรต่างๆ ในจังหวัดขอนแก่นจัด “โครงการ ๘๐ พรรษา
    พ่อหลวงไทย ชาวขอนแก่นร่วมใจถวายโลหิต ๘๐ ล้านหยด"
    เพื่อถวายเป็นพระราชกุศลในวโรกาสที่พระบาทสมเด็จพระเจ้าอยู่หัวฯ
    ทรงเจริญพระชนมพรรษาครบ 80 พรรษา ที่สาขาของธนาคาร

-   สำนักงานเครือข่ายนครสวรรค์ มอบถุงยังชีพ จำนวน 1,000 ถุง
    เพื่อช่วยเหลือผู้ประสบอุทกภัยในจังหวัดนครสวรรค์ ในโครงการ
    “ถุงยังชีพบรรเทาทุกข์จากภัยน้ำท่วม”

-   สำนักงานเครือข่ายหาดใหญ่ จัดโครงการรณรงค์ “ธนาคารธนชาต ห่วงใย
    สวมหมวกนิรภัยให้น้อง”โดยรณรงค์ส่งเสริมให้ผู้ปกครองตระหนักในความปลอดภัยของบุตรหลานและสนับสนุนหมวกนิรภัย
    จำนวน 1,200 ใบ ให้กับ 5 โรงเรียนใน อ.เมืองหาดใหญ่ และจ.สงขลา ได้แก่
    โรงเรียนเทิดคุณธรรมวิทยา โรงเรียนศรีนคร โรงเรียนกอบกาญจน์ศึกษามูลนิธิ
    โรงเรียนวัดคลองเรียน และโรงเรียนอนุบาลหวังดี
    เพื่อสร้างจิตสำนึกที่ดีในการขับขี่อย่างปลอดภัย ทั้งผู้ขับขี่ และผู้ซ้อนท้ายรถจักรยานยนต์
    อันจะส่งผลในการช่วยลดอุบัติเหตุจากการขับขี่จักรยานยนต์บนท้องถนน

-   สำนักงานเครือข่ายงามวงศ์วาน ร่วมกับชุมชน และเทศบาลนครนนทบุรี จัดโครงการ
    “คลองสวย น้ำใส” ขึ้นเพื่อพัฒนาคลองบางซื่อ ชุมชนเรวดี ให้มีภูมิทัศน์
    และสภาพแวดล้อมที่ดีคืนให้แก่ชุมชน โดยมีพนักงานธนาคารธนชาต
    พร้อมทั้งพนักงานเทศบาลนครนนทบุรี และประชาชนในชุมชนร่วมกันทำความสะอาด
    และขุดลอกคลองบางซื่อจนมีภูมิทัศน์ และสภาพแวดล้อมที่ดีตามเป้าหมายของโครงการ
    และยังร่วมกับเทศบาลนครนนทบุรี จัดกิจกรรมวันสิ่งแวดล้อมโลก ภายใต้ชื่องาน “โลกไม่ร้อน
    ที่นครนนท์” เพื่อสร้างจิตสำนึก และกระตุ้นให้เยาวชน
    และประชาชนทั่วไปตระหนักถึงประโยชน์ของการอนุรักษ์ทรัพยากรธรรมชาติและสิ่งแวดล้อม
    ให้มีความรู้ ความเข้าใจ และทัศนคติที่ดี
    และนำไปสู่การปรับเปลี่ยนพฤติกรรมที่จะช่วยกันดูแลรักษาสิ่งแวดล้อมต่อไป

กลุ่มธนชาตยังคงยืนหยัดดำเนินโครงการเพื่อสังคมและสิ่งแวดล้อม
ด้วยความร่วมมือจากธนาคารธนชาต และบริษัทในกลุ่มธนชาตทั้งในส่วนกลาง
และส่วนภูมิภาคผ่านสำนักงานเครือข่าย (CSR : HUB) เพื่อช่วยเหลือ
และพัฒนาสังคมรวมถึงการดูแลรักษาสิ่งแวดล้อมของประเทศต่อไป